ย่านชุมชนเก่า: ชุมชนบ้านหนองสนม
ที่อยู่: ตำบลเชียงเครือ อำเภอเมืองสกลนคร จังหวัดสกลนคร ภาคตะวันออกเฉียงเหนือ
ลักษณะสำคัญ: ชุมชนบ้านหนองสนม เป็นชุมชนขนาดเล็กตั้งอยู่บนสภาพภูมิประเทศที่เป็นที่ราบ พื้นที่โดยรอบชุมชนเป็นพื้นที่เกษตรกรรม ได้แก่ นาข้าว และเป็นแหล่งหินศิลาแลง เป็นชุมชนพักอาศัยกึ่งชนบท ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท ประชากรในชุมชนประกอบอาชีพด้านเกษตรกรรมเป็นหลัก ได้แก่ การทำนา และประกอบอาชีพเสริมคือการทำอิฐศิลาแลงส่งออกไปขายยังที่ต่าง ๆ ในภาคตะวันออกเฉียงเหนือ เป็นชุมชนชาติพันธุ์ญ้อ ที่มีความโดดเด่นในการประกอบอาชีพการทำอิฐศิลาแลง โดยการถากหินแบบแห้ง ด้วยเครื่องมือปลูกเรือน (ขวานหงอน)